
საქართველოს საგარეო საქმეთა მინისტრის

2009 წლის 2 მარტი 

ქ. თბილისი

,,საქართველოს საგარეო საქმეთა სამინისტროს საერთაშორისო ორგანიზაციების დეპარტამენტის დებულების დამტკიცების თაობაზე“ საქართველოს საგარეო საქმეთა მინისტრის 2007 წლის 14 ივნისის №109 ბრძანებაში ცვლილებებისა და დამატებების შეტანის შესახებ

,,ნორმატიული აქტების შესახებ“ საქართველოს კანონის 36-ე მუხლისა და საქართველოს მთავრობის 2005 წლის 16 ნოემბრის №206 დადგენილებით დამტკიცებული ,,საქართველოს საგარეო საქმეთა სამინისტროს დებულების” მე-5 მუხლის პირველი პუნქტის ,,დ” ქვეპუნქტის საფუძველზე, ვბრძანებ:
მუხლი 1. ,,საქართველოს საგარეო საქმეთა სამინისტროს საერთაშორისო ორგანიზაციების დეპარტამენტის დებულების დამტკიცების თაობაზე“ საქართველოს საგარეო საქმეთა მინისტრის 2007 წლის 14 ივნისის №109 ბრძანებით (სსმ III, 19.06.2007 წ., №84, მუხ. 908) დამტკიცებულ ,,საქართველოს საგარეო საქმეთა სამინისტროს საერთაშორისო ორგანიზაციების დეპარტამენტის დებულებაში” შეტანილ იქნეს შემდეგი ცვლილებები და დამატებები:

1. მე-2 მუხლის:

ა) პირველი პუნქტი ჩამოყალიბდეს შემდეგი რედაქციით:

,,1. საერთაშორისო ორგანიზაციებთან (გაერო, ეუთო, ევროპის საბჭო) არსებულ საქართველოს წარმომადგენლობებთან და მისიებთან, აგრეთვე, საქართველოში აკრედიტებულ საერთაშორისო ორგანიზაციების წარმომადგენლობებთან და მისიებთან მჭიდრო თანამშრომლობა, სათანადო ინსტრუქციების შემუშავება და ინფორმაციის გაცვლა.“;

ბ) მე-3 პუნქტი ჩამოყალიბდეს შემდეგი რედაქციით:

,,3. საქართველოში არსებული კონფლიქტების მშვიდობიანი მეთოდებით მოგვარების ხელშეწყობა შესაბამის საერთაშორისო ორგანიზაციებთან (გაერო, ეუთო, ევროპის საბჭო) თანამშრომლობის გზით.“.

2. მე-4 მუხლის მე-4 და მე-5 პუნქტები ჩამოყალიბდეს შემდეგი რედაქციით:

,,4. დეპარტამენტის დირექტორს ჰყავს ორი მოადგილე, რომლებსაც კანონმდებლობით დადგენილი წესით თანამდებობაზე ნიშნავს და თანამდებობიდან ათავისუფლებს მინისტრი.

5. დეპარტამენტის დირექტორის მოადგილე:

ა) დეპარტამენტის დირექტორის მიერ განსაზღვრული უფლებამოსილებებისა და საქმიანობის სფეროების გათვალისწინებით წარმართავს და ზედამხედველობს დეპარტამენტში შემავალი ცალკეული ქვედანაყოფის საქმიანობას;

ბ) კურირებს საქართველოში არსებული კონფლიქტების მოგვარების ხელშესაწყობად დეპარტამენტის კომპეტენციის ფარგლებში განხორციელებულ მუშაობას;

გ) კომპეტენციის ფარგლებში წარმართავს და ზედამხედველობს დეპარტამენტის თანამშრომლთა მიერ სამსახურებრივი მოვალეობების შესრულებას;

დ) კომპეტენციის ფარგლებში მონაწილეობს დეპარტამენტში ოფიციალური კორესპონდენციის შემუშავების, განაწილებისა და განხილვის პროცესში;

ე) მინისტრის, კურატორი მინისტრის მოადგილისა და დეპარტამენტის დირექტორის დავალებების შესაბამისად ახორციელებს სხვა უფლება-მოვალეობებს;

ვ) ანგარიშვალდებულია მინისტრის, კურატორი მინისტრის მოადგილისა და დეპარტამენტის დირექტორის წინაშე.“.

3. მე-4 მუხლს დაემატოს შემდეგი შინაარსის მე-6 პუნქტი:

,,6. დეპარტამენტის დირექტორის არყოფნის შემთხვევაში დეპარტამენტის დირექტორის მოვალეობას ასრულებს მისი ერთ-ერთი მოადგილე.“. 

4. მე-5 მუხლის პირველი პუნქტის ,,ბ” ქვეპუნქტი ჩამოყალიბდეს შემდეგი რედაქციით:

,,ბ) საქართველოში არსებული კონფლიქტის მშვიდობიანი მეთოდებით მოგვარების ხელშეწყობა გაეროსთან და საქართველოს შესაბამის უწყებებთან თანამშრომლობის გზით;“.

5. მე-5 მუხლის მე-2 პუნქტის ,,ბ” ქვეპუნქტი ჩამოყალიბდეს შემდეგი რედაქციით:

,,ბ) საქართველოში არსებული კონფლიქტის მშვიდობიანი მეთოდებით მოგვარების ხელშეწყობა ეუთოსთან და საქართველოს შესაბამის უწყებებთან თანამშრომლობის გზით;“.

6. მე-5 მუხლს დაემატოს შემდეგი შინაარსის მე-3 პუნქტი:

,,3. ევროპის საბჭოს სამმართველო, რომლის ძირითადი ამოცანები და ფუნქციებია:

ა) ევროპის საბჭოსთან საგარეო პოლიტიკური ურთიერთობის მიმართულებით მუშაობა და ამ მხრივ სამინისტროს ხელმძღვანელობის უზრუნველყოფა სათანადო ინფორმაციითა და რეკომენდაციებით შესაბამისი გადაწყვეტილების მისაღებად;

ბ) კომპეტენციის ფარგლებში ევროპის საბჭოსა და საქართველოს სამთავრობო სტრუქტურებსა და სხვა უწყებებს შორის თანამშრომლობის ხელშეწყობა და კოორდინირება;

გ) ევროპის საბჭოს წინაშე საქართველოს მიერ ნაკისრი ვალდებულებების შესრულებაზე ზედამხედველობა;

დ) ევროპის საბჭოს საპარლამენტო ასამბლეაში და ევროპის საბჭოს ადგილობრივ და რეგიონალურ ხელისუფალთა კონგრესში საქართველოს დელეგაციებთან თანამშრომლობა;

ე) ევროპის საბჭოს გენერალური მდივნის სპეციალურ წარმომადგენელსა და ევროპის საბჭოს თბილისის საინფორმაციო ბიუროსთან თანამშრომლობა;

ვ) საქართველოსა და ევროპის საბჭოს თანამშრომლობის სამოქმედო გეგმით გათვალისწინებულ პროექტებსა და ღონისძიებებში მონაწილეობა;

ზ) ოფიციალური ვიზიტებისა და შეხვედრებისათვის კომპეტენციის ფარგლებში სასაუბროების მომზადება და შეხვედრებში მონაწილეობის მიღება;

თ) ევროპის საბჭოს კომიტეტებში, კონფერენციებსა და სხვადასხვა ღონისძიებებში ქართველი ექსპერტების მიერ გაწეული საქმიანობის მონიტორინგი;

ი) ევროპის საბჭოს სტრუქტურებში განსახილველ საკითხებზე გადაწყვეტილების მიღებისას საქართველოს პოზიციის შემუშავებაში მონაწილეობა;

კ) კომპეტენციის ფარგლებში ევროსაბჭოში საქართველოს მიერ საწევრო შენატანების კონტროლის განხორციელება;

ლ) ევროპის საბჭოში საქართველოს წარმომადგენლად წარდგენასთან დაკავშირებული საქმიანობის საერთო კოორდინაცია.“.

მუხლი 2. ბრძანება ამოქმედდეს გამოქვეყნებისთანავე. 

გ. ვაშაძე

